מותר למלוג תרנגולת ברמץ <i>(פי' אפר חם)</i> או להבהב באור והוא שידיח בית השחיטה תחלה יפה יפה <i>(וכן שאר דם אם דבק בו בעין) (ב"י בשם רבינו ירוחם)</i> ואם היא לקדרה יזהר שלא ישהנה כל כך באש כדי שיוכל הלב והכבד להתחמם ולהפליט <i>(רשב"א בחה"א דף ע"ה ור"ן): הגה: ולא נהגו עכשיו למלוג כלל ברמץ אפילו תרנגולת (ת"ה סי' קמ"ח) מיהו אם עבר ועשאו בעוף הראש כולו אסור והשאר מותר (מרדכי פג"ה והארוך כלל י"ו ורשב"א שם וש"ד) ובבהמה לא נאסר הראש כולו רק הקרום והמוח אם לא הניחו על בית השחיטה או אנחיריו ולא דץ ביה מידי ואם לא הדיח בית השחיטה או שאר דם בעין שעליו צריך ליטול או לקלוף מקום הדם והשאר שרי:</i>